29 iyunda kunduz kuni O‘zbekiston hududiga Volgabo‘yi hududidan issiq havo kirib kelishi davom etadi. Havo kam bulutli bo‘ladi, yog‘ingarchilik kutilmaydi. Havo 36-41 daraja issiqqacha, shimolda, janubda va cho‘l hududlarida ba’zi joylarda 43 daraja issiqqacha ko‘tariladi. Poytaxtda havo kam bulutli bo‘ladi. Harorat 38-40 daraja issiqqacha ko‘tariladi. Respublikaning tog‘li hududlarida yog‘ingarchilik kutilmaydi. Shamol 7-12 m/s tezlikda esadi. Havo 26-31 daraja issiq atrofida bo‘ladi.